[{"text_idx": "#000002", "text": "Clwb ar o\u0302l ysgol Bro Ogwr"}, {"text_idx": "#000004", "text": "Ond mae tarddiad yr holl enwau yn cynnwys elfennau ieithyddol, hanesyddol, daearyddol, diwylliannol a threftadaeth yr ardal. Gall hyn fod o ddiddordeb mawr i bobl sy\u2019n ymweld a\u0302\u2019r ardal, o dramor er enghraifft wrth iddynt archwilio hanes teulu, neu fe all drafodaeth enwau lleoedd i ddisgyblion ysgol dod ag elfen fwy personol a gwahanol i wersi hanes a daearyddiaeth."}, {"text_idx": "#000005", "text": "Gydag Eisteddfod yr Urdd yn dod i\u2019r ardal ym mis Mai eleni, mae\u2019n gyfle gwych i gynnal y fath prosiect ar y cyd a\u0302 Cwmni2 a Reach er mwyn hybu cymaint o bethau yn yr ardal i ymwelwyr, cerddwyr, clybiau hanes a chlybiau camera\u0302u ac yn enwedig ysgolion ac oedolion sy\u2019n dysgu Cymraeg."}, {"text_idx": "#000006", "text": "Mae\u2019n gyfle i hybu\u2019r iaith yn yr ardal a hefyd, sydd efallai\u2019n fwy pwysig, yn gyfle i atgoffa pawb am Gymreictod yr ardal. Yn o\u0302l cyfrifiad 2011, 11% o\u2019r boblogaeth sy\u2019n siarad Cymraeg ond mae gan yr ardal y fraint hanesyddol o agor y drydedd ysgol cyfrwng Cymraeg erioed yng Nghymru (Tyderwen, yn Nantyffyllon ym 1948). Ac mae yna lu o bethau eraill hefyd i\u2019w nodi yn y llyfryn a fydd yn cael ei lansio yn yr Eisteddfod."}, {"text_idx": "#000007", "text": "Fel rhan o\u2019r prosiect, bydd gweithgareddau ar gyfer plant a theuluoedd, ieuenctid ac oedolion. Rydym yn awyddus iawn i drigolion cael cyfle i gyfranogi yn y prosiect. Dewch i ddysgu mwy am y prosiect ar nos Fercher, 3ydd o Fai 2017 yng Nghlwb Criced Tondu am 7yh. Bydd David Thomas ac Amanda Jaine Evans yn rhoi sgwrs am y prosiect. Mae\u2019r digwyddiad am ddim ac mae croeso i bawb felly dewch yn llu!"}]